Billie Joe Armstrong

Billie Joe Armstrong (født 17. februar 1972 i Rodeo i California) er en amerikansk gitarist, vokalist og låtskriver i det amerikanske punk-rock bandet Green Day. Han er også gitarist og vokalist for rockebandet Pinhead Gunpowder og sanger for garagerockbandet Foxboro Hot Tubs.

 Barndommen 

Billie Joe vokste opp i Rodeo i California, som den yngste av seks barn. Faren hans, Andy Armstrong, var en pensjonert Minor League Baseball-kaster, som jobbet som lastebilsjåfør og jazz-musiker. Han døde av strupekreft 16. september 1982, da Billie Joe var 10 år.

Billie Joes interesse for musikk startet i en ung alder. Han spilte inn en sang, «Look For Love», da han var 5 år gammel. Som tenåring var han mest interessert i metalrock, men fattet etter hvert interesse for punk etter å ha hørt Sex Pistol-sangen «Holidays In The Sun». 
Billie var elev på John Swett High School. Før han senere ble elev på Pinole Valley High School og senere droppet ut den 16. februar 1990 for å satse på musikken. Han fikk kallenavnet «Two Dollar Bill» fordi han solgte hasj for 2 dollar.

 Sweet Children og Green Day 

I 1987 startet Billie Joe bandet Sweet Children med bestevennen Michael Ryan Pritchard aka Mike Dirnt. Da var John Kiffmeyer aka Al Sobrante trommeslager i bandet. Navnet Green Day fikk de etter at Al Sobrante hadde det skrevet på jakken sin. De fikk sin første platekontrakt med Lookout! Records samme år, og ga ut 1,039/Smoothed Out Slappy Hours.
Så sluttet Al Sobrante i bandet for å gå på College, og ble etterhvert erstattet med Frank Edwin Wright III aka Tré Cool som fikk sin debut på deres andre album Kerplunk!. 
Green Day fikk etter hvert platekontrakt med Reprise Records og ga ut Dookie i 1994. Dette var albumet som gjorde dem verdenskjent. Albumet solgte 10 millioner kopier bare i USA. 

Billie Joe er også medlem av de litt mindre kjente bandene Foxboro Hot Tubs og Pinehead Gunpowder. Det har vært liten tvil om at Armstrong har vært travel i musikkverdenen: Han har co-skrevet for The Go-Gos (”Unforgiven”), sunget med Penelope Houston (”The Angel and The Jerk og “New Day”), co-skrevet en sang med Rancid (“Radio”), sunget bakgrunns-vokal med Melissa Auf Der Maur på Ryan Adams ”Do Miss America”, og spilt inn lead-guitar med Green Day for 2 sanger, hvor de var bakgrunns-band for Iggy Pop på hans ”Skull Ring” albumet. 
Armstrong har også produsert et album med The Riverdales, og det er også blitt hevdet at Billie skal være et medlem i bandet The Network.

 Personlige liv 

Billie Joe møtte sin kone, Adrienne Nesser, i Minneapolis. De gikk på stevnemøte sammen i en periode, før de giftet seg den 2. juli 1994. Dagen etter bryllupet fant Adrienne ut at hun var gravid. Deres første sønn, Joseph «Joey» Marciano Armstrong, ble født 28. februar 1995. Tre år senere, den 12. september 1998, ble en annen gutt, Jakob Danger Armstrong, født.

Han har også startet sitt eget plate-selskap, Adeline Records, med kona Adrienne Armstrong og noen venner.
Billie Joe omtaler seg selv som biseksuell.

 Trivia 
 I 2003 ble han arrestert for fyllekjøring i California.
 Han er av engelsk, skotsk, italiensk og cherokee opprinnelse.
 Er stemmen til Charlie Manson i animasjonsfilmen "Live Freaky! Die Freaky!"
 Han er 170 cm høy.
 Armstrong framførte på "Short Musice For Short People" med sangen "The Ballad of Wilhelm Fink.
 Han er en hemmelig karakter i Tony Hawk's American Wasteland.
 Han spiller gitar, piano, mandolin, trommer, munnspill og saksofon.

 Diskografi 

Green Day
 2020 Father of all ...
2016 Revolution radio
2014 Demolicious
2012 ¡Tré! - vokal, gitar
2012 ¡Dos! - vokal, gitar
2012 ¡Uno! - vokal, gitar
2011 Awesome as Fuck - vokal, gitar
2009 21st Century Breakdown - vokal, gitar
2005 Bullet in a Bible (live DVD) - vokal, gitar, munnspill
2004 American Idiot - vokal, gitar, munnspill
2002 Shenanigans (samleplate) - vokal, gitar
2001 International Supervideos! (DVD) -vokal, gitar
2001 International Superhits! - vokal, gitar
2000 Warning: - vokal, gitar, mandolin
 1997 Nimrod - vokal, gitar, munnspill
1995 Insomniac - vokal, gitar
1994 Dookie - vokal, gitar
1992 Kerplunk! - vokal, gitar, trommer på Dominated Love Slave
1990 39/Smooth - vokal, gitar

Pinehead Gunpowder
 2003 Complusive Disclosure - vokal, gitar
2000 8 Chords 328 Words (EP) - vokal, gitar
 1999 Shoot the Moon (EP) - vokal, gitar
 1997 Goodbye Ellston Avenue - vokal, gitar
1995 Carry The Banner - vokal, gitar
1995 Jump Salty - vokal, gitar
1992 Fahiza (EP) - vokal, gitar

The Network
 2003 Money Money 2020 - vokal, gitar

 Referanser 

 Eksterne lenker 





Kategori:Gitarister fra USA
Kategori:Green Day
Kategori:Multiinstrumentalister
Kategori:Medlemmer av Rock and Roll Hall of Fame (gruppemedlem)
Kategori:Personer fra Oakland